open-index/open-wikipedia-markdown huggingface dataset:
Conferencia episcopal

Unha **conferencia episcopal** é, na Igrexa Católica, unha institución de carácter permanente que congrega os bispos dun determinado territorio, normalmente un estado, que exercen conxuntamente certas funcións pastorais no seu territorio.
Segundo o Código de Dereito Canónico (*canon 449*), "compete exclusivamente á suprema autoridade da Igrexa, escoitando aos Bispos interesados, erixir, suprimir e modificar as Conferencias dos Bispos”.

En canto á participación nas conferencias episcopais, de acordo co dereito canónico (*canon 450*), "Á Conferencia dos Bispos pertencen por dereito propio todos os Bispos diocesanos do territorio e os que son equiparados a eles por dereito, os Bispos coadxutores, os Bispos auxiliares e os outros Bispos titulares que exercen no mesmo territorio algún encargo especial, confiado pola Sé Apostólica ou pola Conferencia dos Bispos; poden ser tamén convidados os Ordinarios doutro rito, mais tan só con voto consultivo, a non ser que os estatutos da Conferencia dos Bispos determinen outra cousa. Os outros Bispos titulares e o legado do Romano Pontífice, non son de dereito membros da Conferencia dos Bispos”.
Segunda división española 2013/14

A tempada **2013–14** da **Segunda División** (por motivos de patrocinio **Liga Adelante**) de fútbol foi a 83ª edición da categoría de prata do fútbol español. A competición comezou o 16 de agosto de 2013 e finalizou en xuño de 2014 coas eliminatorias de ascenso finais.

## Equipos e estadios 
### Ascensos e descensos 

|}

### Equipos 
### Equipos por comunidades autónomas 
{{Image label begin|image=Spain location map with Canary Islands.png|width={}|float={}}}
{{Image label small|x=0.50|y=0.135|scale={}|text=4px Alavés}}
{{Image label small|x=0.29|y=0.36|scale={}|text=AD Alcorcón 4px}}
{{Image label small|x=0.83|y=0.27|scale={}|text=4px Barcelona B}}
{{Image label small|x=0.22|y=0.59|scale={}|text=Córdoba CF 4px}}
{{Image label small|x=0.46|y=0.12|scale={}|text=Eibar 4px}}
{{Image label small|x=0.115|y=0.10|scale={}|text=4px Deportivo}}
{{Image label small|x=0.87|y=0.22|scale={}|text=4px Girona FC}}
{{Image label small|x=0.645|y=0.54|scale={}|text=4px Hércules CF}}
{{Image label small|x=0.41|y=0.60|scale={}|text=4px Real Jaén}}
{{Image label small|x=0.17|y=0.13|scale={}|text=4px CD Lugo}}
{{Image label small|x=0.71|y=0.43|scale={}|text=RCD Mallorca 4px}}
{{Image label small|x=0.31|y=0.153|scale={}|text=CD Mirandés 4px}}
{{Image label small|x=0.605|y=0.575|scale={}|text=4px Real Murcia}}
{{Image label small|x=0.37|y=0.235|scale={}|text=CD Numancia 4px}}
{{Image label small|x=0.815|y=0.775|scale={}|text=4px UD Las Palmas}}
{{Image label small|x=0.23|y=0.177|scale={}|text=4px SD Ponferradina}}
{{Image label small|x=0.435|y=0.35|scale={}|text=4px Real Madrid Castilla}}
{{Image label small|x=0.21|y=0.63|scale={}|text=4px Recreativo de Huelva}}
{{Image label small|x=0.815|y=0.25|scale={}|text=4px CE Sabadell}}
{{Image label small|x=0.26|y=0.08|scale={}|text=4px Sporting de Xixón}}
{{Image label small|x=0.61|y=0.75|scale={}|text=CD Tenerife 4px}}
{{Image label small|x=0.62|y=0.25|scale={}|text=4px Zaragoza  }}

### Cambios de adestradores 
## Clasificación 
||rowspan=1 style="background-color:#F9F9F9;"|

||rowspan=11 style="background-color:#F9F9F9;"|

## Resultados 
### Táboa de resultados 
|}
Last updated: 8 de xuño de 2014Fonte: LFP

## Promoción de ascenso 
Esta fase de promoción determinou o terceiro equipo que ascendeu á Primeira División 2014–15. Os clasificados entre o 3º e 6º posto (excluíndo equipos filiais) tomaron parte da eliminatoria. O partido de ida das semifinais xogáronse o 11 de xuño, a volta xogouse o 15 de xuño. A final disputouse a dobre partido.

### Eliminatorias 
#### Semifinais 
##### Partidos de ida 
##### Partidos de volta 
#### Final 
##### Partido de ida 
##### Partido de volta 
## Estatísticas 
### Máximos goleadores 
### Mellores porteiros 
## Notas 
## Véxase tamén 
* Primeira División 2013–14
* Segunda División B 2013–14
* Copa do Rei 2013–14

### Ligazóns externas 
* Páxina oficial da LFP 
* Páxina oficial da Real Federación Española
Catching Fire

***Catching Fire*** é unha novela de ciencia ficción escrita pola estadounidense Suzanne Collins que foi publicada en 2009. Como secuela da novela de 2008 *The Hunger Games*, continúa a historia de Katniss Everdeen e a nación postapocalíptica de Panem. A rebelión contra o opresivo Capitolio comezou, e Katniss e o seu compañeiro tributo Peeta Mellark son obrigados a regresar á area de combate nunha edición especial dos Xogos da fame.

O libro foi publicado o 1 de setembro de 2009 por Scholastic en formato impreso de tapas duras, e posteriormente en formato libro electrónico e audiolibro. A adaptación cinematográfica da novela estreouse o 22 de novembro de 2013. *Catching Fire* recibiu maioritariamente críticas positivas, que loan a prosa de Collins, o final do libro e desenvolvemento da personaxe de Katniss. De acordo cos críticos, os principais temas do libro son a supervivencia, o control gobernamental, a rebelión e a interdependencia contra a independencia.

## Notas
Unión Deportiva Las Palmas Atlético

A **Unión Deportiva Las Palmas Atlético** é un club de fútbol español da cidade de Las Palmas, nas Illas Canarias. Foi fundado en 1941 e trátase do equipo filial da UD Las Palmas. Actualmente xoga na Segunda División B, logo de ascender na tempada 2012/13.

## Historia 
O Las Palmas Atlético foi fundado como tal en 1977 cando consegue o seu primeiro ascenso a Terceira División, aínda que desde 1941 existen precedentes de filiais, cando se fundou como Unión Atlética. En 1958 pasou a chamarse Las Palmas Aficionado.

O equipo militou sempre entre a divisións Terceira e Segunda B, á que ascendeu por primeira vez en 1979, permanecendo tres tempadas consecutivas.

Na tempada 1984/85 alcanzou a final da Copa da Liga de Terceira División, que lle enfrontou á Unión Balompédica Conquense. Tras derrotar como local ao equipo de Cuenca por 2-0, caeu por 4-1 na prórroga do partido de volta.

O último ascenso produciuse na tempada 2007/08. Nesa mesma tempada recuperouse a denominación Las Palmas Atlético, en lugar de Las Palmas B que levaba desde 1991. Na tempada 2008/09 acabou no posto 16 debendo xogar unha eliminatoria de permanencia, que ao ser derrotado polo Sporting de Gijón B, devolveu ao equipo a Terceira División.

Na tempada 2012/13 quedou primeiro do grupo canario de Terceira División e xogou a eliminatoria de ascenso a Segunda División B contra o equipo asturiano CD Tuilla, ao que gañou por un global de 4-1.

## Uniforme 
* **Uniforme titular**: Camiseta amarela, pantalón e medias azuis.
* **Uniforme alternativo**: Camiseta, pantalón e medias negras.

## Datos do club 
* **Tempadas en 2ª**: 0 
* **Tempadas en 2ªB**: 7 (Incluída a 2013/14)
* **Tempadas en 3ª**: 28
* **Mellor posto histórico**: 9º (2ªB, tempada 1979-80)
* **Posto na clasificación histórica de filiais**: 26º

### Historial na liga 
## Palmarés 
### Torneos nacionais 
* **Copa Federación (1):** 1995
* **Terceira División Española (7):** 1979, 1983, 1990, 1992, 1999, 2000, 2007
* Subcampión da Terceira División (6): (1986, 1987, 1989, 2008, 2010, 2011
* Subcampión da Copa da Liga de Terceira División: 1984-85

### Torneos amigables 
* **Trofeo Teide (2)**: 1979, 1980
* **Torneo de San Ginés (9)**: 1970, 1971, 1974, 1976, 1979, 1980, 1982, 1988, 1994
* **Trofeo San Antonio (1)**: 2008

## Notas 
## Véxase tamén
### Ligazóns externas
*Páxina oficial do club
Ramón Lafuente Rodríguez

**Ramón Lafuente Rodríguez**, coñecido como "**Alemán**", nado en Ourense cara a 1907, foi un mecánico e guerrilleiro antifranquista galego.

## Traxectoria 
Mecánico de profesión. Militante comunista, organizou as sociedades agrarias da contorna ourensá. Nas eleccións de novembro de 1933 foi detido en Ourense por coaccións. En 1936 era presidente da Casa do Pobo de Ourense e secretario do Comité da Fronte Popular. Co golpe de Estado do 18 de xullo de 1936 organizou unha partida de resistentes nos montes do concello de Canedo. Logrou fuxir da represión e foi xulgado en rebeldía. Estivo agochado no monte nos arredores de Chantada e recibiu axuda de Luís Soto para pasar a Portugal. En 1937 apareceu en Portugal dirixindo un grupo guerrilleiro con base en Cambedo. Abríronlle expediente de responsabilidades poíticas en 1941.

## Notas 
## Véxase tamén 
### Bibliografía 
* 

### Ligazóns externas 
* Expediente Responsabilidades políticas
Juan Ávila

**Juan Manuel Ávila Francés**, nado en Cuenca o 24 de maio de 1967, é un político español, membro do PSOE e alcalde de Cuenca desde 2011.

Nacido en Cuenca, pasou parte da súa infancia en Huete, o pobo dos seus pais, onde cursou estudos de Educación Básica. Máis tarde trasladouse a Cidade Real, onde realizou os seus estudos de Bacharelato e con 17 anos mudouse coa súa familia a Cuenca, onde fixo COU. En Madrid licenciouse en Ciencias Económicas e Empresariais na Universidade Autónoma de Madrid. Entre 1993 e 2001 traballou como asesor do Defensor do Pobo, até que foi nomeado Delegado da Consellaría de Benestar Social da Xunta de Comunidades de Castela-A Mancha en Cuenca baixo o goberno de José Bono.

Membro do PSOE, en 2003 foi elixido concelleiro polo PSOE no Concello de Cuenca, sendo nomeado tenente de alcalde en 2005 polo entón alcalde José Manuel Martínez Cenzano, até a vitoria do PP nas eleccións municipais de 2007. Entre 2007 e 2011 desempeñou o cargo de Presidente da Deputación Provincial de Cuenca.

En outono de 2010 presentou a súa candidatura ás eleccións municipais do 22 de maio de 2011, gañando os comicios por maioría absoluta, obtendo 13 concelleiros fronte a 12 do candidato do PP e daquelas alcalde, Francisco Javier Pulido. Desde o 11 de xuño de 2011 ostenta o cargo de alcalde do concello de Cuenca.
Caso Lasa e Zabala

O **Caso Lasa e Zabala** foi o primeiro acto terrorista realizado polos Grupos Antiterroristas de Liberación (GAL). Toma o seu nome dos membros de ETA José Antonio Lasa e José Ignacio Zabala, que foron secuestrados, torturados e asasinados en 1983.

## Cronoloxía 
Segundo a sentenza do caso, no ano 1981 José Antonio Lasa Aróstegui e José Ignacio Zabala Artano, ámbolos dous de 18 anos, pertencían a ETA , formando parte, xunto con Íñigo Alonso Uranga e outra persoa sen identificar, do comando denominado *Gorki*.

En novembro de 1981 Íñigo Alonso foi detido cando, cos seus compañeiros de comando, acababa de realizar un atraco nunha entidade bancaria, mentres que os demais, tras enfrontarse a tiros cos membros da Policía, lograban darse á fuga. A raíz destes feitos Lasa e Zabala fuxiron de España.

No ano 1983 encontrábanse en Francia, residindo na localidade de Baiona; alí estaban en contacto co chamado Comité de Refuxiados, tiñan formulado peticións de asilo político e, mentres se tramitaban, foron solicitando permisos de residencia, que lles concederon por distintos períodos de tempo.

O 15 de outubro dese ano, Lasa e Zabala foron secuestrados en Baiona (Francia) por membros do GAL. Foron retidos no cuartel da Gardia Civil de Intxaurrondo. Seguindo instrucións do xeneral Galindo, leváronos ó palacio de La Cumbre, en Donostia, onde foron torturados. Á vista do estado no que quedaron, o xeneral Galindo, co coñecemento do gobernador civil Julen Elgorriaga e do tenente-coronel Ángel Vaquero, ordenou a súa desaparición. Os gardas civís Enrique Dorado e Felipe Bayo leváronos ata Bussot (Alacant), cavaron unha fosa, e o primeiro disparoulles tres tiros na testa. Despois enterráronos.

En xaneiro de 1985 foron atopados os seus restos, pero permaneceron sen identificar ata 1995, xa que os corpos foran soterrados en cal viva, o que dificultou a súa identificación.

No funeral polos dous etarras asasinados, a Policía autonómica vasca cargou contra os familiares dos finados.

## Sentenza 
Por este crime foron condenados Enrique Rodríguez Galindo, xeneral da Garda Civil destinado en Intxaurrondo; Ángel Vaquero, tenente coronel do mesmo cuartel; e Julen Elgorriaga, gobernador civil de Guipúscoa. En total asignáronselles 365 anos de cárcere, aínda que, finalmente, e tras cumprir uns anos de cadea (5 no caso do xeneral Galindo) acabaron sendo indultados polo goberno.

## Literatura e cinema 
O tema foi abordado polo escritor vasco Harkaitz Cano na novela *Twist* (onde as figuras de Lasa e Zabala están representadas polo personaxes Soto e Zeberio). Así mesmo, o asunto foi tratado no cinema, no filme *Lasa eta Zabala* de Pablo Malo.

## Notas 
## Véxase tamén 
### Ligazóns externas 
*
Concello de Canedo

[miniatura|Igrexa parroquial de [Canedo, Ourense|Canedo.]]
**Canedo** foi un antigo concello de Galicia que funcionou como unidade administrativa entre 1836 e 1943.

## Xeografía 
Canedo era un concello limítrofe co de Ourense; o linde entre ambos era o río Miño, con Canedo situado na marxe dereita (ao norte) e Ourense na esquerda (ao sur). Comprendía nove parroquias: Arrabaldo, Beiro, Canedo, Cudeiro, O Castro de Beiro, Palmés, Santiago das Caldas, Untes e Vilar de Astrés.

A capital era a entidade de poboación que se coñecía como Ponte Canedo, na parroquia de Santiago das Caldas.

## Historia 
A mediados do século XIX, coa inauguración da estrada de Vigo en 1863 e a de Santiago en 1870, a localidade de Ponte Maior e os diversos lugares de Santiago das Caldas desenvolveron unha grande actividade económica e un novo tecido urbanístico. O feito de ser Canedo un concello que deixaba libre tránsito de mercadorías facilitou que a vila que existía ao pé da ponte Vella comezase a medrar. A competencia co comercio da capital motivou que xa en 1865 se intentase, sen éxito, a anexión ao concello de Ourense.

Cando se inaugurou o ferrocarril, o Goberno decidiu construír a estación de Ourense na localidade da Ponte, no concello de Canedo. Ao redor da estación fóronse establecendo comerciantes, hospedaxes e casas de comidas, axencias de transportes, talleres, pequenas industrias, mestres de obras e artesáns, servizos etc. Os comerciantes e políticos de Ourense retomaron a idea da anexión. En 1926 formouse unha comisión mixta Ourense-Canedo para fixar as bases dunha posible fusión, pero un levantamento popular fixo que se esquecese o tema. Ao rematar a guerra, en 1940, impúxose a anexión, que pasou por diversos avatares e foi derrogada. Finalmente, coa intervención do gobernador civil, acabou por materializarse en 1943.

Nas inmediacións da estación, na madrugada do 1 de xullo de 1934, un grupo de mozos da Xuventude Católica, entre os que se atopaban José Miranda Cabo (irmán de Antonio Miranda Cabo, secretario provincial das Juventudes de Acción Popular), Ricardo Taboada Salgado e Luís Gómez Andelo, sufriu un atentado por arma de fogo, resultando morto o primeiro uns meses despois. Por este crime foi detido e sometido a sumario o veciño natural das Neves, José Villar Lafuente, militante do Partido Comunista de España (PCE). O suceso foi considerado pola prensa da época como o primeiro crime de carácter político que se producía na cidade (aínda que Canedo non formaba parte formalmente do concello de Ourense) nos anos da Segunda República, entrando a formar parte do martiroloxio local nas primeiras horas do franquismo.

## Notas 
## Véxase tamén 
### Bibliografía 
* Xosé Fariña Jamardo: *Os concellos galegos. Parte especial VI (Mondariz-Ourense)*, Fundación Pedro Barrié de la Maza 1991, 513-514.

### Ligazóns externas 
* Temas de Canedo
Wild Nothing

**Wild Nothing** é unha banda estadounidense de indie rock/dream pop procedente de Blacksburg, Virginia, e formada a finais do ano 2009 por Jack Tatum. Durante as actuacións ao vivo Tatum está acompañado por Nathan Goodman (guitarra), Jeff Haley (baixo), Kevin Knight (teclados) e Jeremiah Johnson (batería).

Ata a data Wild Nothing leva publicados dous álbums de estudio con boas críticas, *Gemini* (2010) e *Nocturne* (2012). No ano 2013 a banda editou un EP, *Empty Estate*.

## Discografía 
### Álbums de estudio 
### EPs 
* *Evertide* - 2010 (Warmest Chord)
* *Golden Haze* - 2010 (Captured Tracks)
* *Empty Estate* - 2013 (Captured Tracks)

## Véxase tamén 
### Ligazóns externas 
* Páxina oficial
Dolores Vázquez

**Dolores Vázquez Mosquera**, nada en Betanzos o 3 de decembro de 1951, é unha cidadá galega que acadou notoriedade por ser vítima dun erro xudicial nas primeiras décadas do século XXI en España.

## O caso Wanninkhof 
Dolores Vázquez traballaba nun hotel de Mijas a finais do século XX, cando se produciu a desaparición de Rocío Wanninkhof, unha moza de dezanove anos desa localidade e filla da súa anterior parella, Alicia Hornos. A rapaza saíra de noite o 14 de outubro de 1999 para ir ás festas de Fuengirola despois de estar en casa do mozo. Ao día seguinte a nai atopou nas proximidades da casa as zapatillas deportivas e restos de sangue da filla, co que a desaparición pasa a ser investigada pola Garda Civil. Despois de varias semanas de busca, a mediados de novembro aparece preto de Marbella o cadáver de Rocío Wanninkhof, que falecera por acoitelamento e a quen posteriormente queimaran.

As pescudas de culpables do crime centráronse nun primeiro momento no mozo da rapaza, e posteriormente en Dolores Vázquez. A pesar de que non existían probas, Vázquez foi detida e denegóuselle a liberdade provisional en dúas ocasións. No xuízo, levado a cabo por un xurado popular, Dolores Vázquez foi condenada en 2001 por asasinato a quince anos de cárcere e a unha multa de máis de 100.000 €. As referencias ao seu carácter galego e á súa relación lésbica foron manexadas durante o xuízo, que tivo unha moi relevante repercusión nos medios e social. Os seus avogados solicitaron a revisión da condena e decidiuse a repetición do xuízo en 2003.

## O caso Carabantes 
Pero antes da repetición do xuízo, volve producirse o asasinato dunha moza, Sonia Carabantes, en similares circunstancias e na mesma zona (neste caso, Coín). O ADN do asasino concidía co achado nunha cabicha de xunta o cadáver de Wanninkhof, pero que ata daquela non fora considerada como evidencia. Como consecuencia destas probas, a sentenza orixinal anúlase. Grazas á denuncia da súa exparella, a Garda Civil detivo a Tony Alexander King, un cidadán inglés que levaba dous anos establecido na Costa do Sol, e que tiña un historial de condenas no Reino Unido por violencia e delitos sexuais. King foi condenado tamén en España polos asasinatos de Sonia Carabantes e de Rocío Wanninkhof.

Dolores Vázquez permaneceu 17 meses no cárcere. Posteriormente exiliouse no Reino Unido.

## Notas
Acevedo do Río

O topónimo **Acevedo do Río** pode referirse a:

*O **concello de Acevedo do Río**, existente entre 1836 e 1968, ano en que se integrou no concello de Celanova
*A parroquia de **Acevedo do Río** do concello de Celanova.
A Proba de Burón

Como topónimo **A Proba de Burón** pode referirse a:

;En Galiza
***A Proba de Burón**, parroquia do concello de A Fonsagrada;
****A Proba de Burón**, lugar de dita parroquia.

## Véxase tamén
### Outros artigos
Random Access Memories

***Random Access Memories*** é o cuarto álbum de estudio dúo de electrónica francés Daft Punk, lanzado o 17 de maio de 2013 por Columbia Records. O álbum rende tributo á música dos anos 70 e 80 nos Estados Unidos. Pitchfork Media situouno no posto 7 da súa lista dos mellores 50 álbums do ano 2013.

## Cancións 
## Notas 
## Véxase tamén 
### Ligazóns externas 
* Páxina web oficial
Remigio Hevia

O nome de **Remigio Hevia** pode referirse a:

***Remigio Hevia Aldir**, banqueiro galego (finado en 1905);
***Remigio Hevia Marinas**, banqueiro e político galego, fillo do anterior (1884 - 1957);
Pedro Martínez

O termo **Pedro Martínez** pode referirse a:

Como antropónimo, pode referirse a:

***Pedro Martínez de Luna**, relixioso aragonés, autoproclamado papa da igrexa católica co nome de **Bieito XIII** (1328 - 1423);
***Pedro Martínez Casal**, político galego (finado en 1926);
***Pedro Martínez Arévalo**, enxeñeiro e político galego (n. 1937);
***Pedro Martínez Sánchez**, adestrador de baloncesto catalán (n. 1961);
***Pedro Martínez de la Rosa**, piloto de automóbiles catalán (n. 1971).

Como topónimo, pode referirse a:

;Fóra de Galiza

;En Andalucía
***Pedro Martínez**, concello da provincia de Granada.

## Véxase tamén
### Outros artigos
Explosions in the Sky

**Explosions in the Sky** é unha banda estadounidense de post-rock formada en Austin, Texas en 1999. O grupo é un cuarteto composto polo batería Chris Hrasky e os guitarristas/teclistas Michael James, Munaf Rayani e Mark Smith. A banda tocou orixinalmente co nome Breaker Morant. Principalmente tocan con tres guitarras eléctricas e unha batería, aínda que Michael James cambia ás veces a súa guitarra por un baixo, tocando tamén os tres guitarristas teclados e sintetizadores. A a banda engadiu un quinto membro para as súas actuacións ao vivo, peirncipalmente para engargarse das partes de baixo e teclados. A súa música é case enteiramente instrumental.

O grupo gañou popularidade máis alá da escena post-rock polos seus elaborados traballos de guitarras, polo seu estilo narrativo instrumental, que eles chaman "mini-sinfonías catárticas", e polos seus entusiastas e emocionantes concertos. 

## Discografía 
## Véxase tamén 
### Ligazóns externas 
* Páxina oficial

## Notas
Club Deportivo Puerta Bonita

O **Club Deportivo Puerta Bonita** é un club de fútbol español do barrio de Carabanchel, en Madrid. Fundado en 1942, actualmente xoga na Segunda División B Española, logo de ascender por primeira vez na historia na tempada 2012/13.

## Historia 
O club foi fundado en 1942, sendo un dos máis antigos da cidade de Madrid. Na tempada 1989/90 debuta na Terceira División, categoría á que regresará en 1994 para converterse nun equipo habitual da división.

Na tempada 2011/12 acabou en terceira posición, xogando a promoción de ascenso a Segunda B por primeira vez na súa historia. O equipo non puido pasar da primeira rolda, na que caeu eliminado polo Muro por un global de 2-3. Na tempada 2012/13 clasifícase novamente para a promoción, esta vez como campión do grupo VII. O equipo empatou 0-0 no campo da AD San Juan e venceu 1-0 en Madrid, subindo por primeira vez a Segunda B.

## Uniforme 
* **Uniforme titular**: Camiseta branca, pantalón branco e medias brancas.
* **Uniforme alternativo**: Camiseta azul , pantalón azul e medias azuis.

## Datos do club 
* **Tempadas en 1ª**: 0
* **Tempadas en 2ª**: 0 
* **Tempadas en 2ª B**: 1
* **Tempadas en 3ª**: 18

### Historial na liga 
## Palmarés 
* **Terceira División Española (1)**: 2012-13

## Véxase tamén 
### Ligazóns externas 
* Web oficial
Raúl González Gómez

**Raúl González Gómez**, nado en Ventosela (Ribadavia) o 13 de abril de 1903 e finado en 1995, foi un mestre e político galego.

## Traxectoria 
Ingresou no Maxisterio en 1928. Mestre en Ventosela, durante a Segunda República militou no Partido Republicano Radical Socialista. En 1932 enfrontouse a un expediente de suspensión por reivindicar un local axeitado para a escola. Estivo suspendido de emprego e soldo. Foi membro da Asociación de Trabajadores de la Enseñanza de Orense (ATEO) e colaborou na súa revista *Escuela del Trabajo*. Co golpe de Estado do 18 de xullo de 1936 foi detido e xulgado en Ourense por rebelión militar. Foi sentenciado a pena de morte, conmutada a cadea perpetua. Cumpriu condena na Prisión de Ourense. Abríronlle expediente de responsabilidades políticas en novembro de 1939. En 1943 conmutáronlle a pena por 15 anos de inhabilitación. Dedicouse ao ensino privado e incorporouse en 1966 ao ensino público. Morreu en 1995.

## Notas 
## Véxase tamén 
### Ligazóns externas 
* A ATEO na Veiga
Camilo Nogueira Martínez

**Camilo Nogueira Martínez**, nado o 22 de xullo de 1904 no daquela concello de Lavadores e finado o 2 de marzo de 1982 ibídem, foi un escultor e político galego.

## Traxectoria 
Estudou na Escola Municipal de Artes e Oficios de Vigo, onde logo sería profesor de alumnos como Xoán Piñeiro Nogueira ou Silverio Rivas.

Foi, xunto con Manuel Colmeiro, Arturo Souto, Manuel Torres, Carlos Maside e outros, bolseiro da Deputación Provincial de Pontevedra, grazas ao que puido ir á Real Academia de Belas Artes de San Fernando de Madrid.

## Obra 
Na súa obra distínguense tres etapas. Na primeira, antes da guerra civil, Nogueira, de familia de carpinteiros, traballaba na madeira. Obras desta etapa atópanse no Museo de Pontevedra.

Da segunda etapa, tamén en madeira, especialmente acacia australiana, freixo e buxo, hai obras no Museo Quiñones de León, no Pazo de Castrelos de Vigo.

Na terceira etapa empregou o barro e a pedra. Varias obras desta etapa están espalladas polas rúas de Vigo. Por exemplo o mural da estación marítima (1955), as esculturas *Vida*, *Transportes*, *Accidentes* e *Incendios* e a do chafrán do Edificio Aurora Polar da Rúa Urzáiz esquina República Arxentina (1959), o busto do papa Xoán XXIII na Rúa Conde de Torrecedeira (1965), a *Pescantina e Mariñeiros portando o escudo da cidade de Vigo* (1969) na Fortaleza do Castro, *O forxador e O mariñeiro* da Praza de Compostela ou o *Monumento ó emigrante* (1971) da Praza de América.

Foi dirixente local do Partido Galeguista.

## Vida persoal 
Casado coa modista Teresa Román, foi pai do político Camilo Nogueira Román. O concello de Vigo adicoulle a *Rúa Escultor Nogueira*.

## Galería de imaxes 
## Notas 
## Véxase tamén 
### Bibliografía 
* "Nogueira Martínez, Camilo" en Gran Enciclopedia Galega Silverio Cañada (en DVD).
*  (1996). *Camilo Nogueira: (1904-1982)*. Deputación Provincial de Pontevedra, 183 pp., ficha en Google Books.

### Outros artigos 
* Camilo Nogueira Román
### Ligazóns externas 
* *Camilo Nogueira, escultor urbano* en Xornal.Vigo.org, Concello de Vigo.
Estado de Baden

**Baden** é unha rexión histórica xermana que, desde 1970, forma porte do estado federado de Baden-Württemberg, en Alemaña.

## Historia 
Os señores de Baden beneficiáronse da disolución de Suabia e, tras acadar a categoría de Margraviato en 1112, convertéronse nunha das dinastías máis importantes do sur de Alemaña, xunto cos Habsburgo e os Württemberg). Baden estivo fragmentado entre 1190 e 1771.

Cando se disolveu o Sacro Imperio Romano Xermánico converteuse en Gran Ducado (1803-1806), permanecendo como país soberano ata 1871, ano en que se uniu ao Imperio Alemán.

Trala segunda guerra mundial, o goberno militar francés creou o Estado de Baden con Friburgo como capital. A parte máis setentrional, parte da zona estadounidense, formou o Estado de Württemberg-Baden. En 1952 Baden uniuse con este estado e máis co de Wurtemberg-Hohenzollern para formar o *land* de Baden-Württemberg.

## Xeografía 
Baden limitaba ao norte co Reino de Baviera e co Gran Ducado de Hesse-Darmstadt, ao oeste co río Rin, ao sur con Suíza e ao leste co Reino de Württemberg, o principado de Hohenzollern-Sigmaringen e con Baviera. Tiña unha área 15.081&nbsp;km².
Primeira división española 2013/14

A tempada **2013–14** da **Primeira División** (por motivos de patrocinio **Liga BBVA**) foi a 83ª edición da máxima categoría do fútbol en España. Comezou o 17 de agosto de 2013 e finalizou en maio de 2014. O Barcelona defendía o título que foi conseguido polo Atlético de Madrid.

O único representante galego foi o Celta de Vigo, tras o descenso do Deportivo da Coruña na tempada anterior. Xunto ó Deportivo deixaron a categoría o Mallorca e o Zaragoza, que foron substituídos polo Villarreal, Elche e o Almería.

## Equipos e estadios 
Tomaron parte na competición vinte equipos. Zaragoza, Deportivo da Coruña e Mallorca, descendidos a tempada anterior, foron substituídos por Elche e Villarreal, ascendidos de forma directa, e o Almería, campión do play-off de ascenso.

### Equipos por comunidades autónomas 
{{Image label begin|image=Spain location map.svg|width={}|float={}}}
{{Image label small|x=0.47|y=0.65|scale={}|text=4pxUD Almería}}
{{Image label small|x=0.405|y=0.11|scale={}|text=4pxAthletic Club}}
{{Image label small|x=0.455|y=0.305|scale={}|text=Atlético}}
{{Image label small|x=0.57|y=0.14|scale={}|text=4px CA Osasuna}}
{{Image label small|x=0.095|y=0.195|scale={}|text=4px Celta de Vigo}}
{{Image label small|x=0.83|y=0.27|scale={}|text=4px FC Barcelona}}
{{Image label small|x=0.64|y=0.55|scale={}|text=4px Elche CF}}
{{Image label small|x=0.305|y=0.365|scale={}|text=Getafe CF 4px}}
{{Image label small|x=0.435|y=0.65|scale={}|text=4px Granada CF}}
{{Image label small|x=0.68|y=0.48|scale={}|text=Levante UD}}
{{Image label small|x=0.33|y=0.67|scale={}|text=Málaga CF
4px}}
{{Image label small|x=0.455|y=0.33|scale={}|text=Rayo Vallecano}}
{{Image label small|x=0.16|y=0.67|scale={}|text=Real Betis}}
{{Image label small|x=0.83|y=0.30|scale={}|text=RCD Espanyol}}
{{Image label small|x=0.435|y=0.355|scale={}|text=4px Real Madrid}}
{{Image label small|x=0.54|y=0.105|scale={}|text=4px Real Sociedad}}
{{Image label small|x=0.16|y=0.64|scale={}|text=Sevilla FC 4px}}
{{Image label small|x=0.37|y=0.255|scale={}|text=4px Real Valladolid}}
{{Image label small|x=0.66|y=0.45|scale={}|text=4px Valencia CF}}
{{Image label small|x=0.62|y=0.37|scale={}|text=Villarreal CF4px}}

## Clasificación 
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

|}
### Posicións por xornada 
Fonte: LFP Liga BBVA Clasificación 

## Cadro de resultados 

## Estatísticas 
### Máximos goleadores 
## Véxase tamén 
* Segunda División 2013–14
* Copa do Rei 2013–14

### Ligazóns externas 
* Páxina oficial da LFP 
* Páxina oficial da Real Federación Española
Edmundo Maseda

**Edmundo Maseda Maseda** é un labrego e político galego do PSdeG-PSOE.

## Traxectoria 
Profesionalmente é labrego e dirixe unha explotación de faba de produción ecolóxica. Presidente da asociación veciñal Fraga das Lerias, foi elixido concelleiro do Valadouro nas listas do PSdeG-PSOE nas eleccións municipais de 2011, e pasou a ser o voceiro municipal desa formación en 2013, cando o anterior cabeza de lista, Jose Luis García Rubal, presentou a súa dimisión. En xuño de 2013 liderou unha moción de censura do seu partido, a formación conservadora UDIVAL e o BNG contra o ata daquela alcalde popular José Manuel Lamela, que venceu, polo que se proclamou alcalde do Valadouro. 

Foi reelixido alcalde tralas eleccións municipais de 2015 e nas eleccións municipais de 2019, mantivo a alcaldía ao conseguir 4 concelleiros e pactar cos 2 do BNG. Nas eleccións de 2023, renunciou á acta de concelleiro e a alcaldía pasou a María José Fernández Díaz de UDIVAL.

## Vida persoal 
É sobriño-neto do acordeonista Eladio Maseda.

## Notas 
## Véxase tamén 
### Outros artigos 
* Eleccións municipais no Valadouro
Vangunu

**Vangunu** é unha illa, que forma parte das Illas Nova Xeorxia nas Illas Salomón. Está situada entre as illas Nova Xeorxia e Nggatokae. Ao norte da illa atópase a Lagoa Marovo, a lagoa de auga salgada máis grande no mundo. A illa ten unha superficie de 509 quilómetros cadrados.

A xente de Vangunu fala a lingua Vangunu e pode dominar a lingua Marovo. Viven principalmente da agricultura de subsistencia e son expertos pescadores. A lagoa é un destino popular para o mergullo.

## Notas
## Véxase tamén
### Outros artigos
### Ligazóns externas
Nggatokae

A illa **Nggatokae** é unha illa no grupo Illas Nova Xeorxia nas Illas Salomón. Trátase dun volcán extinto, o pico máis alto é o Monte Mariu (887 m.).
A illa ten unha superficie de 93 quilómetros cadrados, e unha poboación de 2.367 habitantes (censo de 1999).

## Notas
## Véxase tamén 
### Bibliografía 
### Outros artigos 
### Ligazóns externas
Mborokua

**Mborokua** (tamén coñecida como **Illa Mary**) está deshabitada, a selva cobre esta illa volcánica a 30 quilómetros ao oeste da Illas Russell. É visitada ocasionalmente por pescadores locais, así como por excursións de mergullo.

## Notas
## Véxase tamén
### Bibliografía
### Outros artigos
### Ligazóns externas
* Satellite view of Mborokua de Google Maps
Rendova

**Rendova** é unha illa, parte das Illas Nova Xeorxia nas Illas Salomón no Pacífico Sur, ao leste de Papúa-Nova Guinea . Hai dúas linguas indíxenas que se falan na illa de Rendova: o idioma Austronesio Ughele no norte, e o idioma orixinario de Papúa Touo no sur.

## Véxase tamén
Gonzalo Higuaín

**Gonzalo Gerardo Higuaín**, nado en Brest o 10 de decembro de 1987, é un futbolista profesional arxentino. Xoga de dianteiro e o seu actual equipo é o Inter Miami CF da Major League Soccer (MLS).

## Traxectoria 
Higuaín comezou xogando nas categorías inferiores do River Plate arxentino, e fixo o seu debut co primeiro equipo o 29 de maio de 2005 na vitoria de River por 2-1 contra o Club de Gimnasia y Esgrima La Plata. O 12 de febreiro de 2006, anotou o seu primeiro gol na vitoria por 3-1 contra o Banfield.

En decembro de 2006, Higuaín fichou polo Real Madrid a cambio de 12 millóns de euros. Debutou o 11 de xaneiro de 2007, contra o Real Betis, na segunda rolda da Copa do Rei.

## Palmarés 
### Campionatos nacionais 
;Real Madrid
* Primeira división española (3): 2006–07, 2007–08, 2011–12
* Copa do Rei (1): 2010–11
* Supercopa de España (2): 2008, 2012

;Napoli
* Copa de Italia (1): 2013–14
* Supercopa de Italia (1): 2014

;Juventus
* Serie A (1): 2016–17
* Copa de Italia (1): 2016–17

## Notas 
## Véxase tamén 
### Ligazóns externas 
* Gonzalo Higuaín na web do Real Madrid
* Datos do xogador en fifa.com
Admiral Vladivostok

O **Hockey Club Admiral Vladivostok** (en ruso **Хоккейный клуб Адмирал Владивосток**) é un equipo profesional de hóckey sobre xeo da cidade de Vladivostok, Rusia. Foi fundado en 2013 para competir na Kontinental Hockey League (KHL) a partir da tempada 2013-14. O Admiral será o equipo máis ao leste da liga, e un dos dous únicos equipos do Extremo Oriente Ruso. Xogará os seus partidos como local no Fetissov-Hall, un pavillón con capacidade para 5&nbsp;500 espectadores que será inaugurado en 2013. O presidente do novo club será o ex xogador Aleksandr Mogilny. Situado na Provincia Marítima, o seu logo representa unha áncora branca sostida por sticks de hóckey e un temón. Unhas liñas diagonais negras e laranxas cruzan de dereita a esquerda en sentido descendente o escudo. O escudo está coroado por unha estrela vermella.

Como parte do KHL Junior Draft 2013, o club adquiriu os dereitos dalgúns xogadores, algúns deles procedentes dos veciños Xapón e Corea do Sur. Para que o equipo poida competir cun conxunto completo na liga, o 17 de xuño terá lugar un *Extension Draft*.

## Xogadores 
### Equipo na primeira tempada 
|}

## Notas
Illa de San Jorge

A illa **San Jorge** é a segunda illa máis grande da provincia de Isabel, nas Illas Salomón. A illa atópase no extremo sur da Illa de Santa Isabel e na baía Thousand Ships Bay. San Jorge ten unha superficie de 184&nbsp;km² na que en catro aldeas viven de menos de 1.000 habitantes.

## Notas
## Véxase tamén
### Bibliografía
### Outros artigos
### Ligazóns externas
Illas Russell

As **Illas Russell** son dúas pequenas illas (Pavuvu e Mbanika), así como varios illotes, de orixe volcánica, na Provincia central das Illas Salomón. Atópanse aproximadamente a 48&nbsp;km. ao noroeste de Guadalcanal. As illas están parcialmente cubertas de plantacións de coco, e teñen unha fábrica de aceite de copra en Yandina. Yandina tamén conta con servizos básicos, como unha tenda, oficina de correos, e o aeroporto. O pobo Lavukal vive nestas illas. A súa lingua é o Lavukaleve. Tamén hai un asentamento de polinesios, reasentados en Tikopia, que viven en Nukufero no lado oeste da illa máis grande, Pavuvu. En Yandina, xente de todas partes das Illas Salomón chegaron a traballar na plantación. Ademais da súa lingua materna, falan Pijin das Illas Salomó, a Lingua franca das Illas Salomón.

En 1943, como parte das operacións militares durante a segunda guerra mundial, as illas foron ocupadas polas tropas estadounidenses. Aínda existen restos da presenza dos Estados Unidos, tales como lousas de formigón e grandes cubertos metálicos.

A comisaría de policía de Yandina foi o escenario dunha manifestación das tensións étnicas recentes, onde un grupo de homes asaltaron o arsenal e roubaron algunhas armas e municións. O grupo involucrado era coñecido como o Exército Revolucionario de Guadalcanal, e máis tarde como o Movemento pola Liberdade Isatabu.

## Notas
## Véxase tamén
### Bibliografía
### Outros artigos
### Ligazóns externas
*Yandina Resort
*Solomon Is Broadcasting stories
*Violence and the Guadalcanal Uprising in Solomon Islands - a militants view
*RAMSI
*Solomon Star story
New Found Glory

**New Found Glory** (antigamente **A New Found Glory**) é unha banda estadounidense de pop punk procedente de Coral Springs, Florida, formada en 1997. Os membros do grupo son o vocalista Jordan Pundik, os guitarristas Chad Gilbert e Steve Klein, o baixista Ian Grushka e o batería Cyrus Bolooki, que substituíu a Joe Marino tras a edición do seu EP de estrea. Durante os seus 15 anos de carreira a banda leva publicados sete álbums de estudio, dous EPs e dous álbums de versións.

Os críticos musicais considérana unha pioneira do pop punk. AbsolutePunk ten etiquetado á banda como os "padriños do pop punk", mentres que Allmusic di deles que "xunto con traballo de Blink-182 serviron como modelo para o xénero nos primeiros anos da década do 2000".

## Discografía 
## Véxase tamén 
### Ligazóns externas 
* Páxina oficial
The Devil Put Dinosaurs Here

***The Devil Put Dinosaurs Here*** é o quinto álbum da banda estadounidense de metal alternativo Alice in Chains, publicado o 28 de maio do 2013 a través do selo Capitol Records. É o segundo disco de Alice in Chains tras a súa reunión en 2005, tras o lanzamento de *Black Gives Way to Blue* en 2009.

## Listaxe de cancións 
Todos os temas compostos por Jerry Cantrell, agás onde se indique.
Super Collider

***Super Collider*** é o décimo cuarto álbum da banda estadounidense de heavy metal Megadeth, publicado o 4 de xuño do 2013. Trátase do primeiro disco do grupo editado a través do seu propio selo, Tradecraft, despois de que deixase Roadrunner Records. Existen dúas versións do traballo, unha estándar e outra con tres cancións extra.

*Super Collider* é o primeiro álbum de Megadeth dende *Cryptic Writings* (1997) que non conta con cambios na formación con respecto ao seu anterior traballo. Ademais, trátase do primeiro disco do grupo en contar cunha versión na súa listaxe de cancións básica dende *So Far, So Good... So What!* (1988). O álbum tamén conta coa aparición do vocalista de Disturbed e Device David Draiman.

## Listaxe de cancións
Raza de cabalo

Unha **raza de cabalo** é unha poboación seleccionada de cabalo doméstico, a miúdo cun pedigree recollido nun rexistro oficial. Porén, o termo é empregado frecuentemente para definir razas naturais de animais, ou cabalos seleccionados naturalmente dun fenotipo común e localizados nunha rexión xeográfica concreta. Dependendo da definición, hoxe en día existen centos de "razas", desenvolvidas para usos moi diferente. As razas de cabalos están divididas en tres categorías baseadas no seu temperamento: os de "sangue quente" con velocidade e xenio; os de "sangue frío" como o cabalo albardeiro e algúns ponis; e os "sangue morno" que son produto de cruces entre os sangue quente e frío.

As razas de cabalos son grupos de animais con características distintivas que son transmitidas ós seus descendentes, como o tamaño, a cor, as habilidades ou a disposición. Estes trazos herdados son o resultado da combinación e cruces artificiais para producir cabalos dunhas características determinadas.

## Híbridos 
Os cabalos poden cruzarse con outras especies de equinos para producir híbridos. Estes tipos de híbridos non son razas. O híbrido máis común é a mula, un cruzamento entre un burro macho e unha egua. Un híbrido relacionado é o burreño, un cruzamento entre un cabalo macho e un burro femia. Outros híbridos comúns danse nas cebras. Con raras excepcións, a maioría de híbridos equinos son estériles e non poden reproducirse. Unha excepción notable son os cruzamentos entre o cabalo doméstico e o *Equus ferus przewalskii*, comunmente coñecidos como cabalo de Przewalski.

## Notas
UEFA Europa League 2013-14

A **UEFA Europa League 2013–14** foi a 43ª edición da segunda competición continental de fútbol a nivel de clubs en Europa, organizada pola UEFA. A final xogouse no Juventus Stadium de Turín, en Italia, e tivo como campión ó Sevilla FC, quen derrotou por penaltis ó SL Benfica.

## Fase de grupos 
### Grupo A 
### Grupo B 
### Grupo C 
### Grupo D 
### Grupo E 
### Grupo F 
### Grupo G 
### Grupo H 
### Grupo I 
### Grupo J 
### Grupo K 
### Grupo L 
## Fase final 
### Dezaseisavos de final 
Os partidos de ida disputáronse o 20 de febreiro, e os de volta o 27 de febreiro de 2014.

|}

### Oitavos de final 
Os partidos de ida disputáronse o 13 de marzo, e os de volta o 20 de marzo de 2014.

|}

### Cuartos de final 
Os partidos de ida disputáronse o 3 de abril, e os de volta o 10 de abril de 2014.

|}

### Semifinais 
Os partidos de ida disputáronse o 24 de abril, e os de volta disputaranse o 1 de maio de 2014.

|}

### Final 
A final xogouse o 14 de maio de 2014 no Juventus Stadium de Turín, Italia.

## Véxase tamén 
### Ligazóns externas 
* UEFA Europa League
Asociación de Trabajadores de la Enseñanza de Orense

A **Asociación de Trabajadores de la Enseñanza de Orense** (**ATEO**) foi unha asociación profesional de mestres creada en Ourense en 1931.

## Historia e características 
Fundada o 31 de maio de 1931, posteriormente incorporouse á FETE (Federación Española de Trabajadores de la Enseñanza). O primeiro presidente foi Albino Núñez Domínguez. En marzo de 1932 comezou a editar a revista *Escuela del Trabajo*. Caracterizouse pola mestura de correntes galeguistas e de esquerda republicana, pero máis adiante definiuse pola súa pluralidade.
miniatura|*A.T.E.O.*, 1936.
Albino Núñez presentou a súa dimisión irrevogable en setembro de 1932, o que dá orixe a unha nova etapa da vida societaria. Foi substituído na presidencia da Asociación por Evaristo Suárez Alberte de forma provisional, e na Asemblea ordinaria de 29 de decembro resultou elixido Luís Soto. O seu crecemento foi moi rápido e en 1935 contaba con 250 afiliados. Algúns dos seus membros foron: Luís Soto, Baltasar Vázquez, Antonio Caneda Rodríguez, Rafael Alonso Rodríguez, Armando Fernández Mazas, Adolfo Rodríguez Ansias, Abel Carvajales Gutiérrez, Amadeo López Bello, Ignacio Herrero Fuentes, Celso Vila Rodríguez, José Camilo Soto Losada, José Pérez Levices, Patricio Arce Susilla, María Bouzas Pérez, Luis Bazal, Argimiro Quintairós Baliñas, Leonardo Darriba Conde, Manuel Seijo Faílde e Eligio Núñez. Moitos deles foron tamén colaboradores do periódico *La República*. Constituíuse como un foro onde se debatían novos modelos educativos procurando a renovación pedagóxica.

## Véxase tamén 
### Bibliografía 
* 
* Cid, Xosé Manuel (1986) "El debate político en la *Escuela del Trabajo* de Orense" *Historia de la educación: Revista interuniversitaria*, , 5, páxs. 415-421.

### Outros artigos 
* Escuela del Trabajo
### Ligazóns externas 
*  J. Arneiros Torcela (30/7/2016). "Los maestros de la ATEO en Ourense" *Faro de Vigo*.
* Hemeroteca dixital Fundación Luís Tilve.
Rat Farm

***Rat Farm*** é o décimo cuarto álbum da banda estadounidense de rock alternativo Meat Puppets, publicado o 16 de abril do 2013 a través do selo Megaforce Records.

## Listaxe de cancións
Teratoma

Un **teratoma** (do grego teras, teratos "pesadelo", "monstro", e -oma "tumor", "inchazón") é un tumor encapsulado con compoñentes de tecidos ou órganos que lembran ós derivados *normais* das tres capas xerminais. Son raras as ocasións nas que non se poden identificar as tres capas á vez. Os tecidos do teratoma, aínda que son normais en si mesmos, poden ser moi distintos dos tecidos que os rodean. Informáronse de teratomas que conteñen pelo, dentes, óso, e moi raramente órganos complexos como ollos, torso, mans, pés ou outros membros. Normalmente un teratoma non conterá órganos, senón un ou máis tecidos que normalmente se atopan no cerebro, a tiroide, o fígado e os pulmóns. Ás veces o teratoma contén na súa cápsula un ou máis quistes cheos de fluído e cando se produce un quiste de gran tamaño, o teratoma pode producir unha estrutura que lembra a un feto. Xa que están encapsulados, os teratomas adoitan ser benignos, aínda que se coñecen algunhas formas de teratoma maligno. Un teratoma maduro é tipicamente benigno e atópase máis habitualmente en mulleres, mentres que un teratoma inmaturo es tipicamente maligno e atópase máis a miúdo en homes.

Pénsase que os teratomas xa están presentes no nacemento (conxénitos), pero os de pequeno tamaño non son descubertos ata moito máis tarde na vida do individuo.

## Notas 
## Véxase tamén 
### Ligazóns externas 
* Monster Tumors Show Scientific Potential in War Against Cancer artigo do NYTimes
* Teratoma maduro entrada no NCI Dictionary de termos de cancro
Asturcón

O **asturcón** ou poni asturiano é unha raza de cabalo rústico e de pequeno tamaño de orixe asturiano. Son pequenos animais cunha alzada media de 1,20 m.

Forma parte das razas que habitan dende a antigüidade os territorios montañosos da Cordilleira Cantábrica. Nestas razas cántabro-pirenaicas distínguense polo menos seis subtipos: o garrano de Portugal, o cabalo galaico en Galicia, o asturcón en Asturias, o monchino en Cantabria, o losino no norte de Burgos e Palencia e o pottoka do histórico País Vasco.

## Historia 
Os ástures empregáronos como animais de monta e tiro, e nalgúns casos puideron ser usados con fins alimenticios ou de sacrificio, como así se constatou nos restos atopados nas escavacións arqueolóxicas do castro de Noega en Xixón (Asturias). Os romanos apreciaron as súas características e utilizáronos nas minas.

O asturcón estivo a piques de perecer polo avance do industrialismo. Hoxe en día, os últimos asturcóns viven na Serra do Sueve, no oriente asturiano, entre os concellos de Parres, Piloña, Caravia e Colunga, e están protexidos polo ACAS.

## Véxase tamén 
### Outros artigos 
* Cabalo ibérico
* Cabalo de pura raza galega
* Cabalo monchino
* Pottoka

### Ligazóns externas 
* Granxa Escola Conlleu
* Ecomuséu Ca l'asturcón Páxina do Ecomuseo do Asturcón en Villaviciosa - Asturias.
* Fauna Ibérica: o asturcón 
* El Corru Páxina de criadores de cabalos asturcóns.
Basílica de Santa María a Real de Covadonga

A **basílica de Santa María la Real** é un templo relixioso de culto católico situado en Covadonga, Principado de Asturias (España), declarado como Basílica o 11 de setembro de 1901.

O templo foi ideado por Roberto Frassinelli e levantado entre 1877 e 1901 polo arquitecto Federico Aparici Soriano, de estilo neorrománico, construído integramente en pedra calcaria rosa.

## Historia
En 1777 un incendio destruíu o antigo templo, que se atopaba contiguo á Santa Cova onde se venera á Virxe de Covadonga. Decidiuse entón levantar un novo a modo de monumental santuario, para o que se pediu esmola en toda España, coa oposición do cabido, xa que os relixiosos querían reconstruír o templo da Santa Cova e o santuario ideado por Ventura Rodríguez, que nunca puido levarse a cabo.

O pulo definitivo para a construción non chega ata un século despois e sería o rei Afonso XII o que se interesa na conclusión desta obra. O deseño clasicista de Ventura Rodríguez, de difícil e custosa construción, dará paso a un deseño neomedievalista. A idea orixinal deste novo proxecto foi do erudito alemán coñecido como *o Alemán de Corao*, Roberto Frassinelli, que era gran debuxante pero non era arquitecto e tivo que ceder o seu posto ao arquitecto Federico Aparici, titulado da Academia de San Fernando; aínda así o Alemán tivo tempo de dirixir as obras da cripta.

## Basílica
miniatura|Altar da basílica
A basílica presenta unha grande unidade estilística, dentro dos canons do estilo neorrománico no que foi concibida. O edificio aséntase sobre un gran socalco. Presenta tres naves, a central notablemente máis alta que as laterais, con transepto e cabeceira rematada por tres ábsidas graduadas; as naves cóbrense por bóvedas de aresta. A fachada principal chama a atención polas esveltas agullas que rematan as torres. O acceso fórmase por un pórtico adiantado á nave, con tres arcadas de medio punto. En todo o edificio destaca a tonalidade rosácea polo tipo de pedra calcaria que contrasta co verde da paisaxe.

No interior, destaca a imaxe da nosa Señora, que recibe culto no altar maior, obra do escultor Juan Samsó.

## Referencias 
## Véxase tamén 
### Outros artigos 
*Santa Cova de Covadonga
*Nosa Señora de Covadonga

### Ligazóns externas 
*Santuario de Covadonga  
*Real Sitio de Covadonga